CELEX: 62018TN0316
Language: da
Date: 2018-05-22 00:00:00
Title: Sag T-316/18: Sag anlagt den 22. maj 2018 — Mediaservis mod Kommissionen

201807201072013382018/C 276/813162018TC27620180806DA01DAINFO_JUDICIAL20180522495021Sag T-316/18: Sag anlagt den 22. maj 2018 — Mediaservis mod Kommissionen
 ---documentbreak--- C2762018DA4910120180522DA0081491502Sag anlagt den 22. maj 2018 — Mediaservis mod Kommissionen
   (Sag T-316/18)2018/C 276/81Processprog: engelsk
      Parter
   
   
      Sagsøger: Mediaservis s. r. o. (Prag, Den Tjekkiske Republik) (ved advokaterne D. Vosol og C. Schneider)
   
      Sagsøgt: Europa-Kommissionen
   
      Sagsøgerens påstande
   
   
            —
         
         
            Kommissionens afgørelse C(2018) 753 final af 19. februar 2018 om ikke at gøre indsigelse mod statsstøtte til det tjekkiske postvæsen for opfyldelse af postbefordringspligten i perioden 2013-2017, annulleres.
         
      
            —
         
         
            Europa-Kommissionen tilpligtes at betale sagsomkostningerne.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fem anbringender.
   
            1.
         
         
            Første anbringende vedrører tilsidesættelse af artikel 108, stk. 2 og 3, TEUF.
            
                     —
                  
                  
                     Kommissionen besluttede ikke at indlede proceduren i henhold til artikel 108, stk. 2, TEUF, til trods for, at den ved bedømmelsen af statsstøttens forenelighed med fællesmarkedet fandt, at der var alvorlige problemer.
                  
               
      
            2.
         
         
            Andet anbringende vedrører en utilstrækkelig og ufuldstændig undersøgelse af sagen og Kommissionens undladelse af at undersøge alle de faktiske og retlige omstændigheder, der var blevet bragt til dens kendskab af privatpersoner, virksomheder og sammenslutninger, hvis interesser kan blive påvirket af tildelingen af støtten, samt en tilsidesættelse af begrundelsespligten.
            
                     —
                  
                  
                     Kommissionen undlod at undersøge alle de punkter, der blev gjort gældende i sagsøgerens klage. I stedet fastslog den overfladisk, at beregningen af nettoomkostninger var baseret på en passende regnskabsadskillelse mellem omkostningerne til opfyldelse af befordringspligten og de øvrige omkostninger.
                  
               
                     —
                  
                  
                     Kommissionen tilsidesatte sin begrundelsespligt.
                  
               
      
            3.
         
         
            Tredje anbringende vedrører et åbenbart urigtig skøn vedrørende beregningen af nettoomkostninger og prøvelsen af, at der ikke forelå en overkompensation.
            
                     —
                  
                  
                     Kommissionen nåede frem til en fejlagtig konklusion om, at Česká poštas omkostninger inden for og uden for anvendelsesområdet for befordringspligten var blevet henført i overensstemmelse med punkt 31 i 2012- SGEI-rammebestemmelserne (
                           1
                        ).
                  
               
                     —
                  
                  
                     Kommissionen baserede sin afgørelse på et åbenbart urealistisk kontrafaktisk scenario.
                  
               
                     —
                  
                  
                     Det kontrafaktiske scenario, der blev tiltrådt af Kommissionen, tog ikke hensyn til, at priserne skal inkludere alle afholdte omkostninger i henhold til den tjekkiske postlovgivning.
                  
               
                     —
                  
                  
                     Beregningen af nettoomkostningerne blev foretaget i strid med punkt 32 i 2012-SGEI-rammebestemmelserne, idet den ikke tog hensyn til relevante indtægtskilder, også selv om de vedrørte andre aktiviteter end tjenesteydelser af almindelig økonomisk interesse.
                  
               
      
            4.
         
         
            Fjerde anbringende vedrører en åbenbar retlig fejl vedrørende anvendelsen af punkt 25 i SGEI-rammebestemmelserne, sammenholdt med del B i bilag I til postdirektivet (
                  2
               ).
            
                     —
                  
                  
                     Til trods for, at der i henhold til punkt 25 i 2012-SGEI-rammebestemmelserne og del B i bilag I til postdirektivet ved beregningen af nettoomkostninger skal foretages en bedømmelse af fordelene, herunder så vidt muligt immaterielle fordele, for leverandøren af tjenesteydelser af almindelig økonomisk interesse (hensyntagen til immaterielle fordele og markedsfordele, der opnås af den befordringspligtige virksomhed) behandlede Kommissionens afgørelse, bilag A.1. kun de immaterielle fordele.
                  
               
      
            5.
         
         
            Femte anbringende vedrører en tilsidesættelse af punkt 51 ff. i 2012-SGEI-rammebestemmelserne samt en tilsidesættelse af begrundelsespligten.
            
                     —
                  
                  
                     Henset til Česká poštas markedsadfærd, som tilsigter at fortrænge konkurrenter fra markedet, var Kommissionen forpligtet til at pålægge yderligere krav til sikring af, at udviklingen i samhandelen ikke berøres på en måde, der strider mod EU’s interesser som omhandlet i punkt 51 i 2012-SGEI-rammebestemmelserne, men undlod at gøre dette.
                  
               
                     —
                  
                  
                     Selv uden en sådan forpligtelse var Kommissionen forpligtet til i forhold til Česká poštas markedsandel og markedsadfærd at give en konkret begrundelse for, hvorfor sådanne yderligere krav ikke var nødvendige, men undlod at gøre dette.
                  
               
      (
         1
      ) – Meddelelse fra kommissionen, Den Europæiske Unions rammebestemmelser for statsstøtte i form af kompensation for offentlig tjeneste (2011) (EUT 2012, C 8, s. 15).
   (
         2
      ) – Europa-Parlamentets og Rådets direktiv 97/67/EF af 15.12.1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet (EFT 1998, L 15, s. 14), senest ændret ved Europa-Parlamentets og Rådets direktiv 2008/6/EF af 20.2.2008 om ændring af direktiv 97/67/EF med henblik på fuld realisering af det indre marked for posttjenester i Fællesskabet (EUT 2008, L 52, s. 3).